《临江赠归善大尹陶双洲年兄》
明代·张天赋

远抱孤琴未解囊，子期倾盖便相忘。五云共领明时宠，野草深相八桂芳。

指日鹅城沾雨露，他年铁面带风霜。太平天子中兴佐，赫赫功名竹帛扬。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。